ร้าน Miyabi Japanese Buffet สาขาเดอะมอลล์บางแค ตั้งอยู่ชั้น 2 ตรงข้ามกับร้าน ซิสเลอร์ บุปเฟ่ท์มื้อกลางวันราคา 299 บาทสุทธิ เฉพาะวันจันทร์ถึงศุกร์ แทบจะไม่มีคนในร้านเลยถึงแม้จะเที่ยงแล้วอาจเป็นเพราะเป็นวันธรรมดา และเป็นตอนกลางวัน ตินเย็นคนอาจจะเยอะก็ได้เนอะ แต่ก็ดีคนไม่เยอะเราจะได้อาหารเร็วๆ เพราะพนักงานไม่ยุ่ง????????

ราคา 299 บาทเป็นบุฟเฟท์หมู/เนื้อ ไม่รวมซีฟู๊ด และอาหารบางชนิดค่ะ แต่ก็ยังมีให้เลือกทานค่อนข้างเยอะอยู่ดี 

หมูหมักทุกชนิดเนื้อค่อนข้างบางดีสุกง่าย ย่างแป๊บเดียวก็สุก ทานสะดวกเพลินดีค่ะ แต่ซอสราดค่อนข้างเค็มไปสักหน่อย สั่งมาทานทั้งหมดหมู 5 ชนิด น่าจะประมาณ 30 ถาด (ไปทานกัน 4 คน)

กุ้งแก้วตัวเล็กแต่กรอบอร่อยดีมากๆ สั่งไปประมาณ 20 จานๆ ละ 3 ตัว 

ปลาดอลลี่ ไม่คาวดีค่ะแต่หั่นมาชิ้นเล็กเวลาย่างมันเละติดตระแกงทำให้คีบยากมาก

ท้องปลาแซลมอน คาวมากและไม่อร่อยด้วยมีก้างติดมากับท้อง และหนังปลาก็ใหม้ติดตระแกงทานไม่ได้ต้องทิ้งทั้งหมดเลย

ตับหมูสด อร่อยดีไม่คาว หั่นชิ้นยาวแต่ไม่หนาสุกง่าย อร่อยทานเพลินเลยค่ะชอบมากสั่งมาทานคนเดียว 3 ถาดเลย

ไข่ตุ๋นอร่อยเว่อร์เนื้อไข่ตุ๋นเป็นครีมเลยค่ะ รสชาติดีไม่เค็มไป ตกแต่งด้วยปูอัดและไข่กุ้ง สั่งมาทานคนเดียว 3 ถ้วยเลย

ซุปมิโสะ ร้อนๆ ซดคล่องคอแก้เค็มอาหารปิ้งย่างได้ดีมากๆ 

เห็ดออริจิย่าง กรอบกรึบๆ ดีมากๆ อร่อยจัดไป 3 ถาดคนเดียวเลย

ซูชิหน้าปลาแซลมอน/แคลลิฟอเนีย ไม่อร่อยเลยค่ะ ข้าวเยอะปลาหั่นบางมากไม่สมดุลย์กัน และไม่มีน้ำจิ้มวาซาบิให้จิ้มด้วย ต้องจิ้มน้ำจิ้มของปิ้งย่าง มันไม่เข้ากันเลย

ปูอัด โอเคทานได้ในระดับหนึ่ง แต่ไม่มีน้ำจิ้มวาซาบิก็ขาดความอร่อยไปเยอะเลย

ข้าวผัดกระเทียม/ปลาแซลมอน อร่อยใช้ได้เลยค่ะ ผัดข้าวได้แห้งดี ไม่มัน ข้าวร่วนดีไม่เละเป็นก้อนติดกัน

กุ้งเทมปุระ ทอดกรอบดีไม่อมน้ำมันดัวยค่ะ แต่มีแต่แป้งทั้งนั้นเลยมองไม่เห็นกุ้งข้างในเลยค่ะ

เกี้ยวซ่าทอดได้กรอบดีไม่มันเลย รสชาติโอเคเลยค่ะ อร่อยดี

น้ำจิ่มซีฟู๊ด ไม่จัดจ้านแต่ก็อร่อยกว่าน้ำจิ้มซีอิ้วของทางร้านถึงจะใส่กระเทียมและพริกก็ยังออกรสชาติเค็มอยู่มาก อาหานที่ปิ้งก็เค็มมากแล้วยิ่งจิ้มมันยิ่งเค็มจัด เลยต้องจิ้มกับน้ำจิ้ม
ซีฟู๊ดอย่างเดียวเท่านั้นถึงจะลดเค็มลงบ้าง

มีน้ำอัดลม ชาเขียว เติมตลอด พร้อมไศครีมหลายรสชาติตบท้าย

สรุปโดยรวมราคาประมาณนี้ก็โอเคคุ้มค่ากับอาหารที่ทานไปค่ะ ไม่โดนบวกเพิ่มด้วยอันนี้ถูกใจมากๆ เพราะส่วนมากจะบวกอีก 10% หรือ 17% แล้วแต่ร้านนั้นๆ อีกด้วยคร้า